Elephantidae

Un elefante (Elephantidae) ye un miembru d'una de les tres especies de grandes mamíferos terrestres de color buxu que s'atopen n'África y la India. La so carauterística más sobresaliente ye la trompa, una combinación de nariz y llabiu superior muy allargada, que pue usase pa garrar oxetos como la comida, goler (detecten agua a munchos quilómetros) y absorber agua. Los elefantes tamién tienen caniles, grandes dientes que salen de la caxada superior. Los caniles d'elefante son la mayor fonte de marfil, magar que ye illegal. Come de 200 a 300 kilos de yerbes y rames al día. L'elefante produz una bayura de soníos, dellos inaudibles pal ser humanu. Hai poco descubrióse qu'además comuníquense dando pataes al suelu, vibraciones que puen aportar a otres manaes a docenes de quilómetros. Clasificación La familia diverxe d'un ancestru común de mastodonte Mammutidae. La clasificación de los proboscídeos ye revisada frecuentemente. El cladograma ye'l darréu: Los elefantes actuales clasifíquense en dos xéneros distintos, Loxodonta (elefantes africanos) y Elephas (elefantes asiáticos), pertenecientes a dos tribus distintes, qu'inclúin les especies y subespecies siguientes: Elefantes africanos (Loxodonta). Diferénciense dos especies vives: Loxodonta africana - elefante africanu de sabana o matorral. Loxodonta cyclotis - elefante africanu de viesca. Loxodonta cyclotis pharaohensis † Loxodonta adaurora † Loxodonta atlantica † Loxodonta exaptata † Elefantes asiáticos (Elephas) Elephas maximus. Una sola especie con tres o cuatro subespecies vives: Elephas maximus maximus - elefante de Sri Lanka. Elephas maximus indicus - elefante hindú. Elephas maximus sumatranus - elefante de Sumatra. Elephas maximus asurus † Elephas maximus rubridens † Elephas antiquus † Elephas beyeri † Elephas celebensis † Elephas chaniensis † Elephas creticus † Elephas creutzburgi † Elephas cypriotes † Elephas ekorensis † Elephas falconeri † Elephas iolensis † Elephas melitensis † Elephas mnaidriensis † Elephas namadicus † Elephas namadicus † Elephas naumanni † Elephas planifrons † Elephas platycephalus † Elephas recki † L'elefante de Bornéu (Elephas maximus borneensis) y l'elefante de Malasia (Elephas maximus hirsutus) son clasificaos anguaño como Elephas maximus indicus. Referencies Enllaces esternos Wikimedia Commons acueye conteníu multimedia sobre Elephantidae.